"If I had only known, I would have been a locksmith." - Albert Einstein  KK: Kui Sa siin messil ringi vaatasid, mis teemad jäid silma? Mis on kõige populaarsem valdkond, mida käsitletakse?  MF: Populaarsed teemad on raku mikrobioloogia, biokeemia, vähi ja Alzheimer'i ravimid ja nende uurimustööd. Energeetikas uued energialiigid. Esindatud on teemad, mida  praegu lahendatakse väga palju ja on populaarsed.  KK: Mis üllatas?  MF: Keegi oli leiutanud trummipüksid. See oli päris huvitav. Selle asemel, et sa sätid oma trummikomplekti enda ümber ja hakkad mängima, on sul jalas need spetsiaalsed püksid, kust tulevad trummi helid välja kui nende peale lüüa. See idee oli omapärane.  KK: Kes on Su lemmikteadlane?  MF: Albert Einstein. See tema relatiivsusteooria, mis ta välja mõtles. Kui teistel teadlastel oli näide  ees, näiteks Isaac Newton, nägi et õun kukkus alla ja avastas et ju siis on gravitatsioon. Einstein aga mõtles, mõtles 20 aastat ja tal ei olnud ühtegi spikrit ees, vaid lihtsalt eksperimentide peal tõestas oma relatiivsusteooria, mille üks osa on see, et aeg ei ole igal pool ühesugune ja mida kiiremine keha liigub, seda aeglasemalt liigub keha jaoks aeg. Näiteks kui mina liiguks valguse kiirusel, siis minu jaoks oleks aeg väga aeglane. Kõik sellised asjad mis on nii ebaloogilised, et mina ei suudaks isegi  mõtlema hakata, aga tema mõtles välja ja tõestas ära.